The Loft on Malmok | LekkeSlaap
The Loft on Malmok is 'n selfsorg-eenheid op die eienaar se perseel in Paternoster aan die Weskus. Dié dorpie is 'n gewilde bestemming vir diegene op soek na 'n Mediterreense atmosfeer met helderblou water, afgewitte kothuise, tradisionele vissersargitektuur en eindelose wit sandstrande.
Dié oopplan-solderwoonstel het slaapplek vir 2 volwassenes en 2 kinders ouer as 8 jaar. Dit beskik oor 'n oopplan-kombuisie, -leefarea en -slaaparea. Die slaaparea het 'n koningingrootte-bed en 2 dagbeddens vir 2 kinders. Die badkamer het 'n stort, toilet en wasbak.
Die kombuisie is basies toegerus vir selfsorg met 'n tweeplaat-induksiestoof, 'n elektriese braaipan, yskassie, mikrogolfoond, eetgerei en breekware. Die eetarea het sitplek vir 4 en daar is 'n platskerm-TV met sekere DStv-kanale. Daar is gratis WiFi en die eenheid het 'n buite-area met braaigeriewe.